Amqerqur

Amqerqur deg tutlayt Taqbaylit d assaɣ imezdi i yettwafken i wugar n 500 n telmas n tkelmanin dgi llant waṭas n twaculin am umqerqur idetti (Bufonidae), Aṭas n midden ur ssinen ara ad ssemgirrden (ad meyyzen) gar n imqerqar d igra acku ttemcabin s waṭas deg telɣa, maca deg tidet amqerqur yettmil ar tudert deg tzagirt (sufel n wakal) acku ila (yesɛa) aglim yeqquren d yini aras i wakken ad yezmer ad yidir s ddaw n tafat n tfukt w ad issengel s iman-is deg  twennaṭ is d-yezzin, Dɣa iṭarren n umqerqur d wid-ak yemmugen i tikli mači i wenttag am wegru, Tiẓunt niden deg wemgarad gar n umqerqur d wegru d akken amqerqur yeɣɣaz akal i wakken ad yessers timellalin-is ma d agru yessrusay timellalin-is s ddaw n waman

 Iẓuran irakalen d imazrayen 
Yakk imqerqar kkand seg uẓar imezdi yeddren deg Marikan n unẓul send n 10 n imelyan n iseggasen maca sin akin s imik imik (cuya cuya) smhersen (steɛmren) yal amenẓaw anagar Antraktika, ma deg Ustralya d Madagaskar sakken kan id ttuskecmen sɣur wemdan, Akken daɣen i llant kra n tegzirin tisufanin ulac degsen-t imqerqar aladɣa deg ugaraw amelwi

 Ismawen Iqbayliyen d ismawen ussnanen imezduyen n telmas 

 Amqerqur n waman (s.u: Bufotes viridis) 
 Amqerqur aburqes (s.u: Acris gryllus) 
 Amqerqur amugay (s.u: Kaloula pulchra)
 Amqerqur amessiruy (s.u:  Alytes obstetricans)
 Amqerqur n Marikan (s.u: Anaxyrus americanus)
 Amqerqur n iseklan (s.u: Rentapia hosii)
 Amqerqur utrim (s.u: Anaxyrus boreas)
 Amqerqur iɣunam (s.u: Rhinella marina)

 Tasnudert 
Aylalen imatanen n umqerqur zdin d wid yellan ɣer wegru yakk d kra n imgaraden meẓẓiyen deg yal talmest 


Am yakk igra, Ula d imqerqar d iɣersiwen n tit idammen isemmaṭen (tasefliẓɣelt) 

 tasnasileɣt 
 Iṭarren-is meẓẓiy-it, ur inetteg ara akken iwata maca isemyifi tikli. yettidir sufel n wakal 
 Ur ila ara (ur yesɛa ara) tuɣmas
 Aglim-is ikkerked (ḥercaw), dges timmisin 

 Amyaraw 

 Amqerqur deg yidles alsan 

 Ẓeṛ daɣen 
 Agru

Category:Tikelmanin
Category:iɣersiwen